ຍີ່ປຸ່ນ ເປີດໂຕ ພະນັກງານຕ້ອນຮັບ ຫຸ່ນຍົນ ທີ່ຄ້າຍຄືກັນ ກັບຄົນ
ຫ້າງສັບພະ​ສິນຄ້າ Mitsukoshi Nihombashi ​ໄດ້​ເປີດ​​ໂຕ ພະນັກ​ງານ​ຕ້ອນຮັບ​ໃໝ່ ທີ່​ມີ​ຊື່ວ່າ “Aiko Chihira” ຕໍ່​ບັນດາ​ລູກ​ຄ້າ ​ແລະ ສື່​ມວນຊົນ.
ໃນວັນຈັນມື້ນີ້ ຫຸ່ນຍົນໂຕນຶ່ງ ທີ່ຄ້າຍຄືກັນກັບຄົນ ໄດ້ເລີ້ມທຳງານ ເປັນມື້ທຳອິດ ໃນຖານະພະນັກງານຕ້ອນຮັບ ຢູ່ທີ່ສູນການຄ້າໃຫຍ່ ແຫ່ງນຶ່ງ ໃນນະຄອນຫລວງໂຕກຽວ ໂດຍທຳການທັກທາຍ ບັນດາ ລູກຄ້າ ທີ່ຍ່າງເຂົ້າມາໃນຮ້ານຄ້າ ຫ້າງສັບພະສິນຄ້າ Mitsukoshi Nihombashi ໄດ້ເປີດໂຕ ພະນັກງານຕ້ອນຮັບໃໝ່ ທີ່ມີຊື່ວ່າ  ຕໍ່ບັນດາລູກຄ້າ ແລະ ສື່ມວນຊົນ ຮ້ານຄ້າດັ່ງກ່າວ ກ່າວວ່າ ຕົນຄາດຫວັງວ່າ ຫຸ່ນຍົນໂຕນັ້ນ ຈະເປັນເຄື່ອງມື ທີ່ເປັນຜົນປະໂຫຍດ ໃນການບອກທິດທາງ ໃຫ້ແກ່ພວກລູກຄ້າ ແລະ ເພີ້ມການໂຄສະນາຕ່າງໆ ໃຫ້ແກ່ ຮ້ານອີກດ້ວຍ ທ່ານ Gakudai Nanba ຜູ້ຈັດການດ້ານການຕະຫລາດ ຂອງຫ້າງ ກ່າວວ່າ ສຳຫລັບຕອນນີ້ ຫຸ່ນຍົນ Aiko ສາມາດພຽງແຕ່ອ່ານຄຳເວົ້າ ທີ່ຖືກໂປແກຣມລົງໄວ້ແລ້ວນັ້ນ ແຕ່ໃນບໍ່ຊ້ານີ້ ນາງຈະໄດ້ຮັບການປັບປຸງຂຶ້ນ ໃນດ້ານພາສາຕ່າງໆ ທີ່ນາງສາມາດເວົ້າໄດ້ ບໍລິສັດ Toshiba ເປັນຜູ້ປະດິດສ້າງເທັກໂນໂລຈີ ທີ່ຢູ່ໃນເບື້ອງຫລັງການເຄື່ອນໄຫວ ຕ່າງໆ ຂອງຮ່າງກາຍຂອງຫຸ່ນຍົນ  ພ້ອມທັງການເຄື່ອນໄຫວຂອງປາກ ເພື່ອໃຫ້ເຂົ້າກັນ ກັບສຽງເວົ້ານັ້ນ (Gakudai Nanba//Mitsukoshi Nihombashi Marketing Manager)